Μελέτη των συγκεντρώσεων βαρέων μετάλλων σε ιζήματα του κόλπου της Ιερισσού:
Creators: name: Λουκιπούδης, Ορέστης Αλέξανδρου
Publisher: name: Aristotle University of Thessaloniki
Year: 2014
Subjects: Βαρέα μέταλλα
Ιερισσός
Ρύπανση
Heavy metals
Ierissos
Pollution

description: Για να μπορέσει να χαραχθεί μια βιώσιμη στρατηγική που να συμβαδίζει με την προστασία του περιβάλλοντος τα επίπεδα των συγκεντρώσεών των βαρέων μετάλλων στα θαλάσσια ιζήματα πρέπει να βρίσκονται σε συνεχή έλεγχο και ιδιαίτερα σε περιοχές όπου υπάρχουν ανθρωπογενείς δραστηριότητες υψηλής παρεμβατικότητας στο φυσικό περιβάλλον. Η παρούσα μελέτη κινείται σε αυτή την κατεύθυνση με σκοπό να εκτιμήσει το βαθμό ρύπανσης των ιζημάτων του κόλπου της Ιερισσού Χαλκιδικής και να διερευνήσει την μεταβολή των συγκεντρώσεων των βαρέων μετάλλων με την πάροδο των χρόνων. Ο συγκεκριμένος κόλπος φορτίζεται με ιζήματα με υψηλές συγκεντρώσεις σε βαρέα μέταλλα, γεγονός που προκύπτει, είτε μέσω της φυσικής διάβρωσης των εδαφών της περιοχής, είτε ως αποτέλεσμα της έντονης εξορυκτικής δραστηριότητας που υπάρχει στην περιοχή για πολλά χρόνια. Για τον σκοπό αυτό συλλέχθηκαν 5 πυρήνες ιζήματος από επιλεγμένα σημεία εσωτερικά του κόλπου, ένα επιφανειακό ίζημα κοντά στην είσοδό του καθώς και θαλασσινό νερό στη διεπιφάνεια νερού-ιζήματος πάνω από τα σημεία της δειγματοληψίας του ιζήματος. Στους πυρήνες έγιναν κοκκομετρικές αναλύσεις και προσδιορισμός των ολικών συγκεντρώσεων βαρέων μετάλλων με φθορισμομετρία ακτίνων-Χ (XRF), ενώ στα δείγματα του νερού μετρήθηκαν φυσικοχημικές παράμετροι. Για τον προσδιορισμό του βαθμού ρύπανσης του κόλπου έγινε εισαγωγή δεικτών περιβαλλοντικής επιβάρυνσης ιζημάτων. Τα αποτελέσματα των παραπάνω αναλύσεων έδειξαν πολύ υψηλά επίπεδα ρύπανσης στα επιφανειακά ιζήματα όλων των δειγμάτων στον κόλπο της Ιερισσού, και ειδικότερα στην περιοχή κοντά στον οικισμό του Στρατωνίου, με εξαίρεση την περιοχή μπροστά από την Ιερισσό όπου τα ιζήματα χαρακτηρίζονται ως μη ρυπασμένα. Από την μελέτη των πυρήνων κατά βάθος προέκυψε ότι τα κατώτερα στρώματα ίσως να αντιστοιχούν χρονικά σε κάποιο ακραίο υδρολογικά γεγονός κατά την περίοδο εναπόθεσής τους. Οι συγκεντρώσεις των βαρέων μετάλλων στα στρώματα αυτά κυμαίνονται σε πολύ υψηλές τιμές με μικρή μείωσή τους προς το σήμερα.
description: In order to develop a sustainable strategy that is consistent with the protection of the environment, levels of concentrations of heavy metals in sea sediments should be in constant control, particularly in areas where there are high intrusiveness human activities on the natural environment. This study targets in this direction in order to assess the levels of pollution of the sediments of the Ierissos Gulf, Chalkidiki and to investigate the changes of concentrations of heavy metals over the years. This particular Gulf is loaded with sediments with high concentrations of heavy metals, which occurs either through natural erosion of the region, or as a result of intense mining activity in the area for many years. For this purpose 5 sediment cores were collected from selected points inside the Gulf, one surface sediment near the entrance and seawater in the sediment-water interface over the sampled points of the sediment. In the cores were realized grain size analysis and determination of total concentrations of heavy metals by spectrometry X-ray (XRF), while the water samples were measured for physicochemical parameters. In order to determine the levels of pollution of the Gulf, environmental quality indicators for sediments were imported. The results of above analyzes showed very high levels of pollution in surface sediments of all samples in the Ierissos Gulf, especially in the area near the village of Stratoni, except the area in front of the village of Ierissos, where sediments are characterized as non-polluted. The study of the cores revealed that the lower layers may correspond in time with some extreme hydrological event during their deposition. The concentrations of heavy metals in these layers range at very high prices, with little reduction to today.